जिला स्तर पर रमनदीप ने 110 मी. हर्डल रेल में जीता गोल्ड
भास्कर संवाददाता | गढ़दीवाला
सरकारीसीनियर सेकेंडरी स्कूल सगरां में खेलों में बढ़िया प्रदर्शन करने वाले खिलाड़ियों को सम्मानित किया गया। स्कूल प्रिंसिपल पूनम गांधी ने बताया कि यह प्राप्तियां लेक्चरर बलवीर सिंह टीम इंचार्ज के मेहनत के कारण हुई है। उन्होंने बताया कि स्कूल के छात्र रमनदीप ने जिले में 100 मी, 110 मीटर हर्डल्स, जसप्रीत सिंह ने पोलवाल्ट में पहला स्थान हासिल किया, जिसके चलते अंडर-17 की ओवरऑल ट्राफी स्कूल को मिली। क्रिकेट अंडर-19 लड़कियों में जिले में दूसरा स्थान हासिल किया। दलजीत कौर ने स्टेट स्तरीय टूर्नामेंट में तीन विकेट प्राप्त करके बढ़िया प्रदर्शन किया। बैडमिंटन अंडर 14 लड़के लड़कियों ने तीसरा स्थान हासिल किया। लवप्रीत, मनीषा राजू रंजन ने स्टेट स्तरीय टूर्नामेंट में बढ़िया प्रदर्शन किया। रस्साकशी अंडर 19 में लड़कों लड़कियों ने बढ़िया प्रदर्शन करते हुए क्रमश: पहला तीसरा स्थान हासिल किया। प्रि. पूनम ने जीत का श्रेय लेक्चरर बलवीर सिंह, टीम इंचार्ज सुखविंदर सिंह, विनोद कमार, कशमीर सिंह, गुरप्रीत कौर, अनीता शर्मा समूह स्टाफ को दिया। इस मौके सीनियर लेक्चरर दविंदर सिंह ने खिलाड़ियों की सराहना करते हुए ओर मेहनत के लिए प्रेरित किया।
awa_Deva bho_Deva hin_Deva